HMS Salmon (N65)

Το HMS Salmon ήταν υποβρύχιο κλάσης S, συγκεκριμένα ένα από τα σκάφη της δεύτερης ομάδας, που ναυπηγήθηκε κατά τη δεκαετία του 1930 για το Βασιλικό Ναυτικό. Ολοκληρώθηκε το 1935 και έλαβε μέρος σε επιχειρήσεις στον Β΄ Παγκόσμιο Πόλεμο.

Ήταν το πρώτο υποβρύχιο που βύθισε γερμανικό κατά τη διάρκεια του Β΄ Παγκοσμίου, όταν στις 4 Δεκεμβρίου 1939 τορπίλισε το γερμανικό U-36 στη Βόρεια Θάλασσα, νοτιοδυτικά του Κρίστιανσαντ.

 Περιγραφή 

Τα σκάφη της δεύτερης ομάδας υποβρυχίων κλάσης S ήταν λίγο μεγαλύτερων διαστάσεων σε σχέση με αυτά της πρώτης ομάδας και ενσωμάτωναν ορισμένες βελτιώσεις. Σχεδιάστηκαν για να επιχειρούν στη Βόρεια Θάλασσα και τη Βαλτική.Harrison, Chapter 16 Είχαν ολικό μήκος 63,6 m, πλάτος 7,3 m και μέσο βύθισμα 3,6 m. Το εκτόπισμά τους ήταν 780 t (768 LT) στην επιφάνεια και 980 t (960 LT) σε κατάδυση.Chesneau, p. 49 Μπορούσαν δε να επιχειρούν σε βάθος έως και 91 m.McCartney, p. 6 Το πλήρωμά τους αποτελούνταν από σαράντα αξιωματικούς, υπαξιωματικούς και ναύτες.

Στην επιφάνεια προωθούνταν από δύο κινητήρες ντίζελ που μπορούσαν να αποδώσουν έως και 775 bhp έκαστος ενώ σε κατάδυση αναλάμβαναν δύο ηλεκτροκινητήρες των 650 hp. Μπορούσαν να φτάσουν τους 13,75 kn στην επιφάνεια και τους 10 kn σε κατάδυση.Bagnasco, p. 110 Η εμβέλειά τους πλέοντας στην επιφάνεια έφθανε τα  με ταχύτητα 10 kn και τα  με ταχύτητα 2 kn εν καταδύσει.

Διέθεταν έξι τορπιλοσωλήνες των 533 mm στην πλώρη και μπορούσαν να μεταφέρουν έως και δώδεκα τορπίλες. Διέθεταν επίσης ένα πυροβόλο των 76 mm.

 Επιχειρησιακή ιστορία 
Το Salmon παραγγέλθηκε στις 20 Ιανουαρίου 1933 και η ναυπήγησή του άρχισε στις 15 Ιουνίου 1933 στο ναυπηγείο της Cammell Laird στο Μπίρκενχεντ (Birkenhead) και καθελκύστηκε στις 30 Απριλίου 1934. Ολοκληρώθηκε στις 8 Μαρτίου του επόμενου έτουςAkermann, σελ. 334 και έλαβε το αναγνωριστικό «98S».

 Β΄ Παγκόσμιος Πόλεμος 
Στις 4 Δεκεμβρίου 1939, ενώ έκανε περιπολία στη Βόρεια Θάλασσα, τορπίλισε και βύθισε το γερμανικό υποβρύχιο U-36. Μερικές ημέρες αργότερα, συγκεκριμένα στις 12 Δεκεμβρίου, εντόπισε το γερμανικό υπερωκεάνιο Bremen. Κατά την αναγνώριση του Bremen ένα συνοδευτικό γερμανικό υδροπλάνο Dornier Do 18 εξανάγκασε το Salmon να καταδυθεί. Μετά την κατάδυση, ο κυβερνήτης του Salmon, αντιπλοίαρχος E. O. Bickford, αποφάσισε να μην τορπιλίσει το υπερωκεάνιο καθώς θεώρησε ότι δεν αποτελούσε νόμιμο στόχο. Η απόφασή του να μην χτυπήσει το Bremen ενδεχομένως καθυστέρησε την έναρξη του δίχως φραγμούς υποβρυχιακού πολέμου.

Στις 13 Δεκεμβρίου 1939 το Salmon εντόπισε στολίσκο γερμανικών πολεμικών πλοίων. Εξαπέλυσε τορπίλες που προκάλεσαν ζημιές σε δύο γερμανικά καταδρομικά, το Leipzig και το αδελφό Nürnberg. Το βρετανικό υποβρύχιο κατάφερε στη συνέχεια να αποφύγει τα αντίπαλα αντιτορπιλικά που το κατεδίωξαν για δύο ώρες.

Η πορεία του Salmon τερματίστηκε στις 9 Ιουλίου 1940, πιθανόν διότι προσέκρουσε σε νάρκη.

 Παραπομπές 

 Βιβλιογραφία 








Κατηγορία:Υποβρύχια κλάσης S (1931)
Κατηγορία:Βρετανικά υποβρύχια του Β΄ Παγκοσμίου Πολέμου